Miljoene rande se Viagra by lughawe onderskep | Maroela Media
Miljoene rande se Viagra by lughawe onderskep
Die vonds. Foto: Verskaf.
Die Suid-Afrikaanse inkomstediens (SAID) het Vrydag gesê beamptes het beslag gelê op Viagra-pille ter waarde van R30 miljoen by die Internasionale Lughawe O.R. Tambo.
Volgens die SAID is die pille, al 437 kg daarvan, die afgelope naweek aangetref nadat beamptes aan diens gedink het die beskrywing op die vragmanifes en die bestemming lyk verdag en die vrag ondersoek het.
Volgens die SAID is dít die grootste vonds van seksuele opkikkers nóg die afgelope jaar by die Internasionale Lughawe O.R. Tambo.
Volgens hulle was daar die afgelope paar maande 'n paar soortgelyke gevalle. In Januarie is 'n nagenoeg R4 miljoen-vonds van seksuele opkikkers in 'n passasier van Indië se bagasie aangetref en in Oktober 2017 is 255 kg pille, onderweg van Mumbai na Johannesburg, by die lughawe onderskep.
Al bogenoemde sake word nou deur die departement van gesondheid ondersoek.
Broer praat ná sakeman se vlammedood
Nóg 'n transitoroof in Gauteng
Assange besig met sy swanesang
Ettienne · 11 maande gelede
Maal dit vyn. Kleur dit bruin en verkoop dit as Renoster horing aan China vir R300 miljoen.
Wors · 11 maande gelede
Goeie idee, probleem is net, as hulle horings kry van renoster horings gaan dit 'n bewys wees dat dit werk, dan gaan hulle meer renosters dood maak vir groter horings..
Piet Snot · 11 maande gelede
Moenie sê daai goed is nou teen die wet nie.
Heelpaar mense gaan dan in die moeilikheid wees!
Louis · 11 maande gelede
Alle SARS terugbetalings sal voortaan in pilvorm gedoen word. we
@ Eugene, skerp man ek hou van jou antw. Wat het van die ander 3kg geword? Seker ook 'n stywe nagskof saam die beamptes gewerk.
Piet Pompies · 11 maande gelede
Skielik is daar 1 miljoen opgewonde mans en 2 miljoen opgewonde vrouens. Ons ry nou deur OR toe om te sien gaan die vliegtuie opstyg!
Joe Hall · 11 maande gelede
Gerugte wil dit hê dat hierdie besending deel is van die vorige Prez se jaarlikse voorraad.
Hoekom word die pille nog ingevoer? Is daar nie 'n fabriek in Stormvoël weg in Pretoria gebou om die pille te maak nie